Na začiatku tohto kurzu si každý vyplnil dotazník, podľa ktorého bolo možné určiť osobnostný typ. Skúsenosť to bola určite zaujímavá a človeku to umožnilo dozvedieť sa o sebe znova niečo nové. Na inom predmete sme robili aj keď nie úplne rovnaký, ale dosť podobný dotazník a vyšla mi v podstate rovnaká vec. Preto si myslím, že výsledok bol správny a robiť tento dotazník malo určite význam.

Nasledovalo poskladanie teamov. To bolo v našom prípade bohužiaľ trochu nešťastné. Kombinácia rôznych školských rozvrhov, povinností v zamestnaniach, chorôb, dovoleniek a množstva ďalších vecí spôsobila, že sme mali celkom problémy dohodnúť sa nie len na stretnutiach, ale aj na spolupráci cez internet. V každom prípade sme to vždy nejak zvládli a hneď prvú úlohu (nájdenie uplatnenia našej fiktívnej firmy) sme vyriešili veľmi rýchlo. Nevidel som absolútne žiadny problém čo sa týkal osobnostných typov. Dopĺňali sme sa, konflikty neboli žiadne.

Navrhovanie BMC mi prišlo ako zaujímavé a vhodné. Donútilo nás to sa zamyslieť nad hlavnými prvkami našej fiktívnej firmy, nad jej zložením a definovať si základné procesy. Osobne som z prednášky pravdepodobne zle pochopil metaprocesy a musel som si ich definície hľadať na internete. Chýbali mi hlavne príklady na ktorých by sa to dalo pochopiť pravdepodobne najlepšie.

Vytváranie finančnej analýzy mi ale neprišlo ako efektívna činnosť. Na vytvorenie finančného plánu je podľa mňa potrebné viac času a viac znalostí. Čísla v (nielen) našej analýze boli strieľané tak povediac „od brucha“ a nemám pocit že by mi to niečo dalo.

Celkovo mám pocit že náš team bol vybratý vhodne, mali sme len smolu že naše časove plány sa vôbec neprelínali a keď mal voľno jeden, nemal druhý alebo tretí a podobne. Osobne mám pocit, že som veľkú časť práce organizoval ja (ako Guardian Supervisor to dáva celkom zmysel), zvyšní členovia teamu si svoju časť práve ale splnili tiež.

Celkovo hodnotím predmet ako prínosný.